b"\n_START_ARTICLE_\nPont d'en Valent\xc3\xad\n_START_SECTION_\nDescripci\xc3\xb3\n_START_PARAGRAPH_\nEl Pont d'en Valent\xc3\xad est\xc3\xa0 tot bastit amb pedra menuda del pa\xc3\xads i conformada la seva estructura per dos arcs de mig punt realitzats amb carreus molt ben tallats que encara avui dia es conserven molt b\xc3\xa9. El que est\xc3\xa0 pitjor s\xc3\xb3n les baranes, un xic deteriorades. Est\xc3\xa0 ubicat sobre el riu Llierca, afluent per l'esquerra del Fluvi\xc3\xa0.\n_START_SECTION_\nHist\xc3\xb2ria\n_START_PARAGRAPH_\nEl Pont d'en Valent\xc3\xad, situat en un petit eixamplament de la gorja, t\xc3\xa9 dues arcades. Causa estranyesa trobar un pont antic, relativament important, a un lloc tan desert i solitari, freq\xc3\xbcentat tan sols per carboners, llenyataires, desemboscadors i, temps enrere, per contrabandistes._NEWLINE_S'han realitzat obres de restauraci\xc3\xb3 dirigides per l'arquitecte de la diputaci\xc3\xb3 de Girona, Llu\xc3\xads Baiona i Prats i realitzades per voluntaris del Centre Excursionista de Banyoles."